rejauldu/bengali-wikipedia huggingface dataset:
যকের ধন ২০১৭ সালের ভারতের একটি বাংলা এডভেঞ্চার রহস্য চলচ্চিত্র। হেমেন্দ্রকুমার রায়ের জনপ্রিয় বিমল-কুমার জুটির কাহিনী যকের ধন অবলম্বনে এই সিনেমাটির পরিচালক হলেন সায়ন্তন ঘোষাল। এই ছবিটি ৪ আগস্ট, ২০১৭ তারিখে মুক্তি পেয়েছে। হেমেন্দ্রকুমার রায়ের মূল উপন্যাসটির প্রেক্ষাপট ১৯০৫-১৯০৬ সাল হলেও পরিচালক সিনেমায় কাহিনীর অধুনিকীকরণ করেছেন।   কাহিনী  কুমার তার পিতৃপুরুষের রেখে যাওয়া একটি বাক্স হতে খুঁজে পায় কালো মড়ার খুলি। সেই খুলির গায়ে এমন কিছু ভাষায় সংকেত ইত্যাদি লেখা যার অর্থ বুঝতে পারেনা সে। কুমারের প্রিয় বন্ধু, সাহসী ও অভিযান প্রিয় বিমল সেই রহস্যের পাঠোদ্ধার করার চেষ্টা করে। অনুমান করা যায় নেওড়া ভ্যালির কোনো এক স্থানে লুকোনো আছে গুপ্তধন। তার দুই বন্ধু রওনা দেয় যকের ধনের খোঁজে। এই পথ জংগলাকীর্ণ ও বিপদসংকুল। কিন্তু গুপ্তধনের লোভে আরেকজন দুর্ধর্ষ ও নিষ্ঠুর লোক পিছু নেয় তার নাম করালী।   অভিনয়   পরমব্রত চট্টোপাধ্যায় - বিমল  রাহুল ব্যানার্জী - কুমার  সব্যসাচী চক্রবর্তী - করালী  প্রিয়াঙ্কা সরকার  কৌশিক সেন  অরিন্দল বাগচী   সুমেধ মুখার্জী  সঙ্গীত  ক্রমিক নং  গানগায়ক ১ "কিস্তিমাত" শিলাজিৎ মজুমদার ২ "ছায়া যুদ্ধ" রূপম ইসলাম, সঞ্চারী চৌধুরী ৩ "অভিযান" শান   তথ্যসূত্র   বহিঃসংযোগ  বিষয়শ্রেণী:২০১৭-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:সায়ন্তন ঘোষাল পরিচালিত চলচ্চিত্র
অনিলকুমার দাস এফআরএস, এফএনআই (১ ফেব্রুয়ারি ১৯০২ - ১৮ ফেব্রুয়ারি ১৯৬১) ছিলেন আন্তর্জাতিক খ্যাতিসম্পন্ন ভারতীয় বাঙালি জ্যোতির্বিজ্ঞানী। আন্তর্জাতিক ভৌগোলিক বর্ষে (১ জুলাই ১৯৫৭ হতে ৩১ ডিসেম্বর ১৯৫৮)  মাদ্রিদ ও ম্যানিলাস্থিত মানমন্দিরগুলির  সাথে দক্ষিণ ভারতের কোড়াইকানাল সৌর মানমন্দির সৌর প্রভাব নিরীক্ষণের দায়িত্বে ছিলেন। সেখানে ১৯৬০ খ্রিস্টাব্দে  অন্যতম অধিকর্তা হিসাবে তিনি ১২ মিটার ব্যাসের সোলার টানেল টেলিস্কোপ স্থাপন করেন এবং তিনিই প্রথম এর সাহায্যে সূর্যের পৃষ্ঠদেশ তথা কাঠামো ও গতিসম্পর্কিত প্রাথমিক  তথ্য অনুসন্ধানে (helioseismology)  সক্ষম হন। চন্দ্র পৃষ্ঠের দূরবর্তী এক গর্ত তথা ক্রেটারের নামকরণ তার পদবী অনুসারে দাস গহ্বর রাখা হয়।   জীবনী  বাম|থাম্ব| কোডাইকানালে সোলার টানেল টেলিস্কোপ কলকাতা বিশ্ববিদ্যালয় থেকে স্নাতক ও এম.এসসি পাশের পর প্যারিসের সর্বণে চার্লস ফ্যাব্রি'র সাথে স্পেকট্রোস্কোফি তথা বর্ণালি সম্পর্কিত বিষয়ে গবেষণা করেন। ডক্টরেট ডিগ্রি লাভ করার পর জার্মানির গটিনজেনে ইনস্টিটিউট অব থিওরেটিকাল ফিজিক্সে নোবেলজয়ী পদার্থবিজ্ঞানী  ম্যাক্স বর্নের সাথে এবং পরবর্তীকালে জিওফিসিকালিস্চ ইনস্টিটিউটে গুস্তাভ অজেনহিস্টারের সাথে এবং কেমব্রিজের সোলার ফিজিক্স অবজারভেটরিতে অল্প সময়ের জন্য কাজ করেছিলেন। তিনি এরপর ১৯৩০ খ্রিস্টাব্দে ভারতের আবহাওয়া বিভাগে যোগ দেন। ১৯৩৭ খ্রিস্টাব্দে কোডাইকানাল সৌর মানমন্দিরে প্রথমে সহকারী অধিকর্তা ও পরে অধিকর্তার পদে গুরুত্বপূর্ণ কাজ সম্পাদন করে ১৯৬০ খ্রিস্টাব্দে অবসর গ্রহণ করেন।   বৈজ্ঞানিক অবদান  সৌর পদার্থবিদ্যার ক্ষেত্রে মূলতঃ spectrophotometric অধ্যয়ন Sunspots এবং বর্ণমণ্ডলে তার বেশিরভাগ অবদান ছিল। তিনি কোডাইকানাল অবজারভেটরিতে সরঞ্জামগুলির উদ্ভাবনে বিশেষ অবদান রাখেন এবং অসংখ্য তরুণ গবেষকের উন্নতির জন্য উল্লেখযোগ্য ভূমিকা নিয়েছিলেন।   পুরস্কার এবং সম্মান    রয়্যাল অ্যাষ্ট্রোনমিক্যাল সোসাইটির ফেলো (১৯৩৫)  ভারতের জাতীয় বিজ্ঞান ইনস্টিটিউটের ফেলো (১৯৪৩)  আইএইউ তথা ইন্টারন্যাশনাল অ্যাস্ট্রোনমিক্যাল ইউনিয়ন দ্বারা  চন্দ্রপৃষ্ঠের এক গর্তের তথা লুনার ক্রেটারের নামকরণ হয় তার নামে -  'দাস'  ভারত সরকারের বেসামরিক সম্মান - পদ্মশ্রী (১৯৬০)   তথ্যসূত্র    বহিঃসংযোগ    ভারতীয় জ্যোতির্বিজ্ঞান : যন্তর-মন্ত্র থেকে কাভালুর  বিষয়শ্রেণী:কলকাতা বিশ্ববিদ্যালয় বিষয়শ্রেণী:বাঙালি পদার্থবিদ বিষয়শ্রেণী:বাঙালি ব্যক্তি বিষয়শ্রেণী:বাঙালি হিন্দু বিষয়শ্রেণী:১৯৬১-এ মৃত্যু বিষয়শ্রেণী:১৯০২-এ জন্ম বিষয়শ্রেণী:২০শ শতাব্দীর ভারতীয় জ্যোতির্বিজ্ঞানী বিষয়শ্রেণী:ভারতীয় জাতীয় বিজ্ঞান একাডেমীর সভ্য
thumb|upright=1.5|মেগেচেরাস মরফিয়াস মেগাচেরা হলো Cerambycidae পরিবারভুক্ত এক প্রকার গুবরেপোকা গোত্র। এর নিম্নলিখিত প্রজাতি রয়েছেBezark, Larry G. A Photographic Catalog of the Cerambycidae of the World . Retrieved on 22 May 2012. -  Megacera acuminata Galileo & Martins, 2006  Megacera praelata Bates, 1866  মেগাচেরা রিগিডুলা Bates, 1866  মেগাচেরা ভাইটাটা Audinet-Serville, 1835   তথ্যসূত্র   বিষয়শ্রেণী:আগাপানথিনি
ভারত সুন্দরী ভারতের একটি জাতীয় সুন্দরী প্রতিযোগিতা ছিল। প্রতিযোগিতার বিজয়ী ১৯৬৮ থেকে ১৯৭৫ সাল  মিস ওয়ার্ল্ড প্রতিযোগিতায় অংশ নিয়েছিলেন।   বিভাগ  ভারত সুন্দরীর দুটি বিভাগ ছিল:   মিস  মিসেস  ভারত সুন্দরী হওয়ার দুটি স্তর ছিল:   রাজ্য স্তরের প্রতিযোগিতা  জাতীয় পর্যায়ের প্রতিযোগিতা   যোগ্যতার মানদণ্ড    মিস  উচ্চতা ৫' ২" এবং তার বেশি (উত্তর পূর্ব ভারতের জন্য ৫' ০'') · বয়স ১৬-৩৫ (১ ডিসেম্বর ২০১৯ অনুযায়ী)   মিসেস  ·উচ্চতা ৫' ২" এবং তার বেশি (উত্তর পূর্ব ভারতের জন্য ৫' ০'') · বয়স ১৮-৫০ (১ ডিসেম্বর ২০১৯ অনুযায়ী)   ইতিহাস  ভারত সুন্দরীর প্রথম সংস্করণ ১৯৬৮ সালে অনুষ্ঠিত হয়। জেন কোয়েলহো ভারত সুন্দরী প্রতিযোগিতার প্রথম বিজয়ী হয়েছিলেন এবং মিস ওয়ার্ল্ড ১৯৬৮ প্রতিযোগিতায় ভারতের প্রতিনিধিত্ব করেছিলেন। ১৯৭৫ অঞ্জনা সুদ হিমাচল প্রদেশ সেমিফাইনালিস্ট ১৯৭২ মালতী বাসপ্পা কর্ণাটক ৪র্থ রানার আপ ১৯৭০ হেদার কোরিন ফাভিল মহারাষ্ট্র সেমিফাইনালিস্ট ১৯৬৯ আদিনা শেলিম মহারাষ্ট্র স্থানহীন ১৯৬৮ জেন কোয়েলহো নতুন দিল্লি স্থানহীন   তথ্যসূত্র   বিষয়শ্রেণী:১৯৬৮-এ ভারতে প্রতিষ্ঠিত বিষয়শ্রেণী:ভারতীয় পুরস্কার বিষয়শ্রেণী:ভারতের সুন্দরী প্রতিযোগিতা
thumb|right|240px আইজ্যাক নিউটনের একটি মানস পরীক্ষার নাম ছিল নিউটনের কামানের গোলা।  এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই অ্যা ট্রিটাইস অব দ্য সিস্টেম অব দ্য ওয়ার্ল্ড বইয়ে উল্লেখ করেন।  মানস পরীক্ষা নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০ মি/সে হতে হবে।  thumb|left|298px|কামানের গোলা ০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো  thumb|center|298px|কামানের গোলা ৬০০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো।  যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০ মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে।  thumb|center|298px|কামানের গোলা ৭৩০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো।  যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০ মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে।  thumb|center|298px| কামানের গোলা ৮০০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো  যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০ মি/সে এর বেশি হয়, তবে পৃথিবী ছেড়েই চলে যাবে।  thumb|center|298px|কামানের গোলা ১১২০০ মি/সে বেগে সর্বোচ্চ পর্বতের চুড়া থেকে ভূমির সমান্তরালে নিক্ষেপ করা হলো  অন্যান্য স্থানে যেভাবে এসেছে সিস্টেম অব দ্য ওয়ার্ল্ড বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে।Sagan, Carl et al. (1978) Murmurs of Earth: The Voyager Interstellar Record. New York: Random House.  (hardcover),  (paperback)  thumb|center|300px|নিউটনের ফিলোসফিয়া ন্যাচারালিস প্রিন্সিপিয়া ম্যাথমেটিকা বইয়ের ৩য় খণ্ড অন দ্য সিস্টেম অব দ্য ওয়ার্ল্ড বইয়ের ৬ নং পৃষ্ঠার আলোকচ্চিত্র এটি। পৃথিবীর নানাবিধ সংস্কৃতির আলোকচ্চিত্র ও শব্দের রেকর্ড; মহাবিশ্বের অসীমে বয়ে নিয়ে যাওয়া ভয়েজার ১ এ এই আলোকচ্চিত্র সংরক্ষিত আছে।  আরো দেখুন  Space gun Physics  তথ্যসূত্র  বিষয়শ্রেণী:আইজ্যাক নিউটন
২০০৫ সালের ৩০ সেপ্টেম্বর ড্যানিশ সংবাদপত্র ‘ইল্যান্ডস-পোস্টেন’-এ  ইসলামের নবী মুহাম্মদকে কটাক্ষ করে কার্টুন প্রকাশের জেরে ব্যাপক বিতর্কের মুখে, ২০০৬ সালের ৩রা ফেব্রুয়ারি লন্ডনে ডেনমার্কের দূতাবাসের সামনে চরমপন্থী ইসলামপন্থীরা বিক্ষোভ প্রদর্শন করে। যুক্তরাজ্য-ভিত্তিক চরমপন্থী ইসলামী গোষ্ঠী আল ঘুরাবা এবং দ্য সেভিয়র সেক্ট লন্ডনের মেরিলবোন স্টেশনের কাছে অবস্থিত লন্ডন সেন্ট্রাল মসজিদ থেকে নাইটসব্রিজ আন্ডারগ্রাউন্ড স্টেশনের কাছে ডেনমার্ক দূতাবাস পর্যন্ত একটি বিতর্কিত প্রতিবাদ মিছিল করে।  বিষয়শ্রেণী:অসম্পূর্ণ নিবন্ধ বিষয়শ্রেণী:জিল্যান্ডস-পোস্টেনে মুহাম্মদের কার্টুন বিতর্ক বিষয়শ্রেণী:মত প্রকাশের স্বাধীনতা সম্পর্কিত ঘটনা
গৃৎসমদ () একজন ঋগ্বৈদিক ঋষি। ঋগ্বেদের মণ্ডল দ্বিতীয়ের অধিকাংশই তাঁকে আরোপিত করা হয়েছে। তিনি ছিলেন শুনহোত্র অঙ্গিরার পুত্র এবং শুনক ভার্গবের দত্তক পুত্র।  উইটজেলের মতে, সোমাহুতি ভার্গব গৃৎসমদের একজন বংশধর, কারণ সোমাহুতি বলেছেন যে তিনি গৃৎসমদের মধ্যে একজন।Witzel, Michael (1995). "Ṛgvedic history: poets, chieftains and polities". In Erdosy, George (ed.). The Indo-Aryans of Ancient South Asia: Language, Material Culture and Ethnicity. De Gruyter. p. 204. তবে জ্যামিসন ও ব্রেরেটনের মতে তিনি গৃৎসমদের দত্তক পিতা শুনকের ভৃগু বংশের অন্তর্গত। ঋগ্বেদের গৃৎসমদের স্বাক্ষরের লাইনটি ছিল "আমরা ভালো বীরদের অধিকারে, আচার বিতরণে উচ্চস্বরে কথা বলতে পারি।" গৃৎসমদ ইন্দ্রের কাজকে আচার-অনুষ্ঠানের সাথে যুক্ত করার জন্য পরিচিত ছিলেন।Stephanie Jamison (2015). The Rigveda - Earliest Religious Poetry of India. Oxford University Press. p. 399. .  কিংবদন্তি বৃহদেবতা-এ গৃৎসমদকে তপস্যার মাধ্যমে ইন্দ্রের মতো বড় এবং শক্তিশালী বলে উল্লেখ করা হয়েছে, যার ফলে দৈত্য ধুনি ও কুমিরী তাকে এইরকম ভুল বলেছিল। গৃৎসমদ ​​যখন তাদের প্রতিকূল অভিপ্রায় বুঝতে পেরেছিলেন, তখন তিনি স্তোত্রের মাধ্যমে ইন্দ্রের প্রশংসা করেছিলেন যাতে ইন্দ্র তাদের পরাজিত করতে পারেন।Margaret Stutley; James Stutley (2019). A Dictionary of Hinduism. London: Taylor & Francis (published 1977). . OL 35543927M. প্রয়াত মধ্যযুগীয় ভাষ্যকার সায়নের মতে, গৃৎসমদ ​​অসুরদের দ্বারা বন্দী হয়েছিলেন এবং ইন্দ্রের আদেশে মুক্তি পান এবং তাঁর দ্বারা শুনক ভার্গবের পুত্র করা হয়েছিল।Rahurkar, V. G. (1964). The seers of the Ṛgveda (Thesis). University of Poona. pp. i-6. মহাভারতের পৌরাণিক কাহিনিতে, বশিষ্ঠ গৃৎসমদকে বন্য প্রাণী হওয়ার অভিশাপ দেন, যার ফলে গৃৎসমদ যজ্ঞে সূত্র পাঠ করতে ব্যর্থ হন। তিনি অভিশাপ দিয়েছিলেন যে তিনি বুদ্ধিমত্তা বিচ্ছিন্ন প্রাণী হবেন, শোকগ্রস্ত হবেন, সর্বদা ভয়ে আচ্ছন্ন থাকবেন এবং তিনি দশ হাজার বছর ধরে দশ এবং আটশো বছর ছাড়াও পশু হয়ে থাকবেন। যাইহোক, শিব তাকে তার স্বাভাবিক রূপে ফিরিয়ে আনেন এবং তাকে অমরত্ব প্রদান করেন। গৃৎসমদ পরে এই গল্পটি যুধিষ্ঠিরকে ভাগ করেন।"The Mahabharata, Book 13: Anusasana Parva: Anusasanika Parva: Section XVIII". www.sacred-texts.com  তথ্যসূত্র  বিষয়শ্রেণী:ঋষি বিষয়শ্রেণী:ঋগ্বেদ
বাংলাদেশ জার্নালস অনলাইন (ইংরেজি:Bangladesh Journals OnLine(BanglaJOL)) বৈজ্ঞানিক প্রকাশনা প্রাপ্তি বিষয়ক আন্তর্জাতিক সংঘ বা ইন্টারন্যাশনাল নেটওয়ার্ক ফর দ্য অ্যাভেইলবিলিটি অব সায়েন্টিফিক পাবলিকেশন্স (আইএনএএসপি) পরিচালিত একটি কর্মসূচি। ব্রিটিশ সরকারের আন্তর্জাতিক সহায়তা বিভাগের অর্থায়নে ওপেন অ্যাক্সসেস জনপ্রিয়তার লক্ষ্যে পরিচালনা করা হচ্ছে এই প্রকল্পটি।  এই তথ্য-তালিকায় বাংলাদেশ থেকে প্রকাশিত জার্নাল ও নিবন্ধসমূহ সংরক্ষণ করা হচ্ছে। অনলাইন ও ছাপার কাগজের জার্নালসমূহ সংরক্ষণ করা হচ্ছে।  আইএনএএসপি ২০০৭ সালে এই কর্মসূচি চালু করে।  আরো দেখুন বাংলাদেশ বায়োএথিক্স সোসাইটি   তথ্যসূত্র   বহিঃসংযোগ  বিষয়শ্রেণী:উন্মুক্ত প্রবেশাধিকার প্রকল্প বিষয়শ্রেণী:২০০৭-এ প্রতিষ্ঠিত সংগঠন বিষয়শ্রেণী:উন্মুক্ত প্রবেশাধিকার সংরক্ষণাগার
মোনাকীয় অলিম্পিক কমিটি (; এছাড়াও সংক্ষেপে আইওসি কোড এমওএন দ্বারা পরিচিত) হলো মোনাকোর জাতীয় অলিম্পিক কমিটি। এই সংস্থাটির ১৯০৭ সালে প্রতিষ্ঠিত হয়েছে; প্রতিষ্ঠার ৪৬ বছর পর ১৯৫৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মোনাকোতে অবস্থিত।  বর্তমানে মোনাকীয় অলিম্পিক কমিটির সভাপতির দায়িত্ব পালন করছেন দ্বিতীয় আলবের্ত, যিনি ১৯৯৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ইভেত লঁবাঁ-বের্তি।  ইতিহাস ১৯০৭ সালে মোনাকোর বহু-ক্রীড়ার সর্বোচ্চ সংস্থা হিসেবে মোনাকীয় অলিম্পিক কমিটি প্রতিষ্ঠিত হয়েছে। কঁতে গোতিয়ে-ভিনিয়াল আলবের্ত এই সংস্থার প্রথম সভাপতির দায়িত্ব পালন করেছেন, যিনি ১৯০৭ হতে ১৯২০ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় তেরো বছর পর মোনাকো ১৯২০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে মোনাকো  তথ্যসূত্র  বহিঃসংযোগ     এএনওসিতে মোনাকীয় অলিম্পিক কমিটি   অলিম্পিডিয়ায় মোনাকীয় অলিম্পিক কমিটি   অলিম্পিক.কমে মোনাকীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মোনাকো বিষয়শ্রেণী:মোনাকোর ক্রীড়া পরিচালনা পরিষদ বিষয়শ্রেণী:১৯০৭-এ মোনাকোতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ক্রীড়া সংস্থা
ধনিয়া বা ধনে (বৈজ্ঞানিক নাম: Coriandrum sativum) ()  একটি সুগন্ধি ঔষধি গাছ। এটি একটি একবর্ষজীবী উদ্ভিদ। এটি দক্ষিণ-পশ্চিম এশিয়া ও উত্তর আফ্রিকার স্থানীয় উদ্ভিদ। এর বীজ থেকে বানানো তেল সুগন্ধিতে, ওষুধে এবং মদে ব্যবহার করা হয়। বঙ্গ অঞ্চলের প্রায় সর্বত্র ধনের বীজ খাবারের মসলা হিসেবে ব্যবহৃত হয়। ধনের পাতা এশীয় চাটনি ও মেক্সিকান সালসাতে ব্যবহার করা হয়।  বিবরণ ধনে বীরুৎ জাতীয় তৃণ। এর পাতা ছোট, সবুজ, মসৃণ হয়। ডালপালা অনেক হয় ও দেখতে সরু। ছোট ছোট থোকায় থোকায় সাদা ফুল ফোটে। ফুল থেকে দানাকৃতির ফল হয়। ফল কাঁচা অবস্থায় সবুজ হয়।  গুনাগুণ  পেটের সমস্যা দূর করে।  চুল ওঠা ও খুসকির সমস্যা দূর করে।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২৩৩  হজম শক্তি বৃদ্ধিতে কাজ করে।  ধনিয়া পাতায় রয়েছে অ্যান্টি ইনফ্লেমেটরি উপাদান যা বাতের ব্যথা কমায়। চিত্রশালা   তথ্যসূত্র    বহিঃসংযোগ   বিষয়শ্রেণী:উদ্ভিদ বিষয়শ্রেণী:মসলা বিষয়শ্রেণী:ঔষধি উদ্ভিদ বিষয়শ্রেণী:ভেষজ বিষয়শ্রেণী:ভারতীয় মসলা বিষয়শ্রেণী:১৭৫৩-এ বর্ণিত উদ্ভিদ
ভারত দক্ষিণ এশিয়ার একটি দেশ।এটি ভৌগোলিক এলাকা দ্বারা সপ্তম বৃহত্তম দেশ, ১.৩ বিলিয়ন লোকের বেশি দ্বিতীয় বৃহত্তম জনবহুল দেশ। ভারতে ২৯ টি রাজ্য এবং সাতটি কেন্দ্রশাসিত অঞ্চল রয়েছে।   এটি বিশ্বের জনসংখ্যার ১৭.৫ শতাংশের বাসস্থান।   মানচিত্র  তালিকা  ক্রম শহুরে এলাকা রাজ্য/অঞ্চল জনসংখ্যা (২০১১) জনসংখ্যা (২০০১) ১ মুম্বই মহারাষ্ট্র ১,৮৩,৯৪,৯১২ ১,৬৪,৩৪,২৮৬ ২ দিল্লি দিল্লি ১,৬৩,৪৯,৮৩১ ১,২৮,৭৭,৪৭০ ৩ কলকাতা পশ্চিমবঙ্গ ১,৪০,৫৭,৯৯১ ১,৩২,০৫,৬৯৭ ৪ চেন্নাই তামিলনাড়ু ৮৬,৫৩,৫২১ ৬৫,৬০,২৪২ ৫ বেঙ্গালুরু কর্ণাটক ৮৫,২০,৪৩৫ ৫৭,০১,৪৪৫ ৬ হায়দ্রাবাদ তেলঙ্গানা ৭৬,৭৭,০১৮ ৫৭,৪২,০৩৬ ৭ আহমেদাবাদ গুজরাত ৬,৩৫৭,৬৯৩ ৪,৫২৫,০১৩ ৮ পুনে মহারাষ্ট্র ৫,০৫৭,৭০৯ ৩,৭৬০,৬৩৬ ৯ সুরাট গুজরাত ৪,৫৯১,২৪৬ ২,৮১১,৬১৪ ১০ জয়পুর রাজস্থান২০,৪৬,১৬৩ ২৩,২২,৫৭৫ ১১ কানপুর উত্তরপ্রদেশ ২,৯২০,৪৯৬ ২,৭১৫,৫৫৫ ১২ লখনউ উত্তরপ্রদেশ ২,৯০২,৯২০ ২,২৪৫,৫০৯ ১৩ নাগপুর মহারাষ্ট্র ২,৪৯৭,৮৭০ ২,১২৯,৫০০ ১৪ গাজিয়াবাদ উত্তরপ্রদেশ ২,৩৭৫,৮২০ ৯৬৮,২৫৬ ১৫ ইন্দোর মধ্যপ্রদেশ ২,১৭০,২৯৫ ১,৫০৬,০৬২ ১৬ কোয়েম্বাটুর তামিলনাড়ু ২,১৩৬,৯১৬ ১,৪৬১,১৩৯ ১৭ কোচি কেরল ২,১১৯,৭২৪ ১,৩৫৫,৯৭২ ১৮ পাটনা বিহার ২,০৪৯,১৫৬ ১,৬৯৭,৯৭৬ ১৯ কোঝিকোড় কেরল ২,০২৮,৩৯৯ ৮৮০,২৪৭ ২০ ভোপাল মধ্যপ্রদেশ ১,৮৮৬,১০০ ১,৪৫৮,৪১৬ ২১ ত্রিশূর কেরল ১,৮৬১,২৬৯ ৩৩০,১২২ ২২ বড়োদরা গুজরাত ১,৮২২,২২১ ১,৪৯১,০৪৫ ২৩ আগ্রা উত্তরপ্রদেশ ১,৭৬০,২৮৫ ১,৩৩১,৩৩৯ ২৪ বিশাখাপত্তনম অন্ধ্রপ্রদেশ ১,৭২৮,১২৮ ১,৩৪৫,৯৩৮ ২৫ মালাপ্পুরম কেরল ১,৬৯৯,০৬০ ১৭০,৪০৯ ২৬ তিরুবনন্তপুরম কেরল ১,৬৭৯,৭৫৪ ৮৮৯,৬৩৫ ২৭ কন্নুর কেরল ১,৬৪০,৯৮৬ ৪৯৮,২০৭ ২৮ লুধিয়ানা পাঞ্জাব, ভারত ১,৬১৮,৮৭৯ ১,৩৯৮,৪৬৭ ২৯ নাশিক মহারাষ্ট্র ১,৫৬১,৮০৯ ১,১৫২,৩২৬ ৩০ বিজয়ওয়াড়া অন্ধ্রপ্রদেশ ১,৪৭৬,৯৩১ ১,০৩৯,৫১৮ ৩১ মাদুরাই তামিলনাড়ু ১,৪৬৫,৬২৫ ১,২০৩,০৯৫ ৩২ বারাণসী উত্তরপ্রদেশ ১,৪৩২,২৮০ ১,২০৩,৯৬১ ৩৩ মিরুট উত্তরপ্রদেশ ১,৪২০,৯০২ ১,১৬১,৭১৬ ৩৪ ফরিদাবাদ হরিয়াণা ১,৪১৪,০৫০ ১,০৫৫,৯৩৮ ৩৫ রাজকোট গুজরাত ১,৩৯০,৬৪০ ১,০০৩,০১৫ ৩৬ জামশেদপুর ঝাড়খণ্ড ১,৩৩৯,৪৩৮ ১,১০৪,৭১৩ ৩৭ জবলপুর মধ্যপ্রদেশ ১,২৬৮,৮৪৮ ১,০৯৮,০০০ ৩৮ শ্রীনগর জম্মু ও কাশ্মীর ১,২৬৪,২০২ ৯৮৮,২১০ ৩৯ আসানসোল পশ্চিমবঙ্গ ১২,৪৩,৪১৪ ১০,৬৭,৩৬৯ ৪০ ওয়াসাই মহারাষ্ট্র ১,২২২,৩৯০ ৪১ এলাহাবাদ উত্তরপ্রদেশ ১,২১২,৩৯৫ ১,০৪২,২২৯ ৪২ ধানবাদ ঝাড়খণ্ড ১,১৯৬,২১৪ ১,০৬৫,৩২৭ ৪৩ ঔরঙ্গাবাদ মহারাষ্ট্র ১,১৯৩,১৬৭ ৮৯২,৪৮৩ ৪৪ অমৃতসর Punjab ১,১৮৩,৫৪৯ ১,০০৩,৯১৭ ৪৫ যোধপুর রাজস্থান ১,১৩৮,৩০০ ৮৬০,৮১৮ ৪৬ রায়পুর ছত্তীসগঢ় ১,১২৩,৫৫৮ ৭০০,১১৩ ৪৭ রাঁচি ঝাড়খণ্ড ১,১২০,৩৭৪ ৮৬৩,৪৯৫ ৪৮ গওয়ালিয়র মধ্যপ্রদেশ ১,১১৭,৭৪০ ৮৬৫,৫৪৮ ৪৯ কোল্লম কেরল ১,১১০,৬৬৮ ৩৮০,০৯১ ৫০ ভিলাই নগর ছত্তীসগঢ় ১,০৬৪,২২২ ৯২৭,৮৬৪ ৫১ চণ্ডীগড় চণ্ডীগড় ১,০৫৫,৪৫০ ৮০৮,৫১৫ ৫২ তিরুচিরাপল্লী তামিলনাড়ু ১,০২২,৫১৮ ৮৬৬,৩৫৪ ৫৩ কোটা রাজস্থান ১,০০১,৬৯৪ ৭০৩,১৫০  তথ্যসূত্র  নোট  বিষয়শ্রেণী:ভারতের মহানগর বিষয়শ্রেণী:ভারতের শহরের তালিকা বিষয়শ্রেণী:ভারতের নগরায়ণ
আবদুস সালেক চৌধুরী (জন্ম: ২০ সেপ্টেম্বর ১৯৪৬ - মৃত্যু: ১৯ নভেম্বর, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ১৯। তিনি বাংলাদেশের মুক্তিযুদ্ধ চলাকালে মেজর পদধারী ছিলেন। মুক্তিযুদ্ধ নিয়ে প্রামাণ্যচিত্র মেজর খালেদ’স ওয়ার-এ সম্মুখসমরে তার সাহসিকতা চলচ্চিত্রায়িত হয়েছে।   জন্ম ও শিক্ষাজীবন  আবদুস সালেক চৌধুরী'র পৈতৃক বাড়ি ঢাকা জেলার দোহার উপজেলার হাতুরপাড়া গ্রামে। তার বাবার নাম আবদুল রহিম চৌধুরী এবং মায়ের নাম সায়মা খানম। আট ভাইবোনদের মধ্যে তিনি চতুর্থ ছিলেন।   কর্মজীবন  ১৯৭১ সালে আবদুস সালেক চৌধুরী চাকরি করতেন পাকিস্তান সেনাবাহিনীতে। সে সময়ে তিনি কর্মরত ছিলেন ঢাকা সেনানিবাসে। মার্চ মাসে তিনি ঢাকায় ছিলেন। ২২ এপ্রিল পালিয়ে মুক্তিযুদ্ধে যোগ দেন। প্রাথমিক পর্যায়ে খালেদ মোশাররফের (বীর উত্তম) অধীনে কুমিল্লা অঞ্চলে যুদ্ধ করেন। পরে সেক্টর গঠিত হলে দুই নম্বর সেক্টরের সালদা নদী সাবসেক্টরের অধিনায়ক নিযুক্ত হন তিনি। অক্টোবর মাসে খালেদ মোশাররফ আহত হলে নিয়মিত মুক্তিবাহিনী ‘কে’ ফোর্সের অধিনায়ক হিসেবে দায়িত্ব পালন করেন মেজর আবদুস সালেক চৌধুরী।   মুক্তিযুদ্ধে ভূমিকা  ১৯৭১ সালের সেপ্টেম্বর মাসের শেষের দিকে ব্রাহ্মণবাড়িয়া জেলার অন্তর্গত সালদা নদী রেলস্টেশনের কাছে নয়নপুরসহ আশপাশের গোটা এলাকা ছিল পাকিস্তান সেনাবাহিনীর প্রতিরক্ষা অবস্থান। সেপ্টেম্বর মাসে পাকিস্তানি বাহিনী তাদের এই প্রতিরক্ষা অবস্থান শক্তিশালী করে তোলে। সে সময়ই মুক্তিযোদ্ধারা সেখানে আক্রমণ করেন। ভয়াবহ সে যুদ্ধে মুক্তিযোদ্ধাদের একটি দলের নেতৃত্ব দেন আবদুস সালেক চৌধুরী। নিজ দল নিয়ে আবদুস সালেক চৌধুরী অবস্থান নেন পাকিস্তান সেনাবাহিনীর প্রতিরক্ষা অবস্থানের কাছে। নির্ধারিত সময় তিনি সংকেত দেওয়া মাত্র মুক্তিযোদ্ধারা হামলা করল। যুদ্ধের একপর্যায়ে ভীতসন্ত্রস্ত পাকিস্তানি সেনারা পিছু হটতে শুরু করেন। ঠিক তখনই মুক্তিযোদ্ধাদের গোলাবারুদ শেষ হয়ে চরম বিপন্ন অবস্থার সম্মুখীন হলেন। আবদুস সালেক চৌধুরী সাহসিকতার সঙ্গে পরিস্থিতি মোকাবিলা করেন। ঠিক ভোর পাঁচটায় ভারতীয় সেনাবাহিনীর আর্টিলারির সমর্থন নিয়ে সালেক চৌধুরী ও গাফফার শত্রুর পেছন দিক দিয়ে আক্রমণ শুরু করলেন। গোলাগুলির ব্যপকতায় পাকিস্তান সেনাবাহিনীর কোম্পানি আত্মসমর্পণ করতে বাধ্য হলেও তারা করেনি। তবে মুক্তিযোদ্ধারা তখনও যুদ্ধ চালিয়ে যাচ্ছিলেন। এটা ছিল শত্রুর বিরুদ্ধে প্রথম সরাসরি আক্রমণ। এতে কৃতিত্ব দেখান সালেক চৌধুরী।   উত্তরাধিকার  ১১ ফেব্রুয়ারী ২০১০, তার জীবনীভিত্তিক "মেজর আবদুস সালেক চৌধুরী ও সালদা যুদ্ধ" শীর্ষক বইটি প্রকাশিত হয়।   পুরস্কার ও সম্মাননা   বীর উত্তম   পাদটীকা      তথ্যসূত্র   বিষয়শ্রেণী:বীর উত্তম বিষয়শ্রেণী:১৯৭২-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:ঢাকা জেলার ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:সেনা কর্মকর্তা
স্যার চার্লস এডওয়ার্ড পনসনবি, ১ম ব্যারোনেট (২ সেপ্টেম্বর ১৮৭৯ - ২৮ জানুয়ারি ১৯৭৬), ছিলেন একজন ব্রিটিশ রক্ষণশীল রাজনীতিবিদ যিনি ১৯৩৫ থেকে ১৯৫০ সাল পর্যন্ত হাউস অফ কমন্সে বসেছিলেন।   পটভূমি  তিনি বিশিষ্ট পনসনবি পরিবারের সদস্য। তিনি ছিলেন মাননীয় এডউইন চার্লস উইলিয়াম পনসনবি (১৮৫১-১৯৩৯) এর পুত্র, চার্লস পনসনবি, দ্বিতীয় ব্যারন ডি মাউলি এবং এমিলি ডোরা কুপের (১৮৫৯-১৮৯৭) পঞ্চম পুত্র। তিনি ১৯০০ থেকে ১৯০৩ সাল পর্যন্ত মাইনর কাউন্টি চ্যাম্পিয়নশিপে অক্সফোর্ডশায়ারের হয়ে ক্রিকেট খেলেছিলেন।   কর্মজীবন  ১৯৩৫ সালে সেভেনোয়াকসের উপনির্বাচনে পনসনবি সংসদ সদস্য (এমপি) নির্বাচিত হন। ১৯৫০ সালের সাধারণ নির্বাচন পর্যন্ত তিনি এই আসনটি ধরে রেখেছিলেন। তিনি ১৯৪১ থেকে ১৯৪৫ সাল পর্যন্ত পররাষ্ট্র সচিব অ্যান্থনি ইডেনের সংসদীয় একান্ত সচিব হিসেবে দায়িত্ব পালন করেন।  তিনি ১৯৪২ থেকে ১৯৪৯ সাল পর্যন্ত কেন্ট ইওম্যান্রির সম্মানসূচক কর্নেল ছিলেন। ১৯৫৬ সালে তাকে উটনের ব্যারনেট পদে ভূষিত করা হয়।   ব্যক্তিগত জীবন  ১৯১২ সালের ২৩ জুলাই পনসনবি মাননীয় উইনিফ্রেড মারিয়ান গিবসকে বিয়ে করেন, যিনি প্রথম ব্যারন হান্সডন হারবার্ট গিবস এবং আনা মারিয়া ডুরান্টের কন্যা ছিলেন। তাদের চার মেয়ে এবং এক ছেলে ছিল যারা ব্যারোনেটসির উত্তরসূরী হন।   তথ্যসূত্র    বহিঃসংযোগ     বিষয়শ্রেণী:অক্সফোর্ডশায়ারের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:পনসনবি পরিবার বিষয়শ্রেণী:১৯৭৬-এ মৃত্যু বিষয়শ্রেণী:১৮৭৯-এ জন্ম বিষয়শ্রেণী:ব্রিটিশ ক্রীড়াবিদ-রাজনীতিবিদ বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
১ ই জুন, ১৯৬০ তারিখে প্রতিষ্ঠিত ইসরায়েল-নেপাল সম্পর্ক, ইসরায়েল ও নেপালের মধ্যকার সম্পর্ক হল নেপালকে প্রথম এশীয় দেশগুলির মধ্যে এক ইসরায়েলের সাথে কূটনৈতিক সম্পর্ক গড়ে তুলতে।Visit to Israel of Honorable Mrs. Sahana Pradhan, Minister for Foreign Affairs of Nepal Israel Ministry of Foreign Affairs  ১৯৫৯ থেকে ১৯৬০ পর্যন্ত নেপালের প্রধানমন্ত্রী বিশ্বশান্ত প্রসাদ কৈরালা, ইসরায়েলের একটি দৃঢ় প্রয়াত ইসরায়েল নীতিমালা করেছিলেন। রাজা, সরকার প্রধান, মন্ত্রী ইত্যাদি সহ বিভিন্ন রাষ্ট্রের রাষ্ট্রপতিকে ইসরাইল সফর করেন এবং তাদের পররাষ্ট্র নীতি অব্যাহত রাখেন। নেপালের মাওবাদী সরকারের ৯ মাস সংক্ষিপ্ত সময়ের ব্যবধানে, অন্য সব নেপালি সরকার সাধারণভাবে ইসরায়েলের পক্ষে একটি দৃঢ়ভাবে ইসরায়েলের নীতিমালা করেছে। তবে, নেপাল এমন একটি দেশ নয়, যা মার্কিন যুক্তরাষ্ট্র, অস্ট্রেলিয়া, কানাডা, ইসরায়েল, মার্শাল দ্বীপপুঞ্জ, মাইক্রোনেশিয়া, পালাও, পানামা, চেক প্রজাতন্ত্র এবং নাউরু মত জাতিসংঘের মত প্যালেস্টিনকে পর্যবেক্ষক রাষ্ট্রের অনুমতি ছাড়াই বিরত করেছে।   রাজনৈতিক সম্পর্ক  থাম্ব|ডান| ১৯৫৮ সালে ইসরাইলের উইজমেন ইনস্টিটিউট অব সাইন্সে নেপালের দ্বিতীয় রাজা বাদশা মাহেন্দ্র (বাম থেকে দ্বিতীয়)।  ১ লা জানুয়ারি, ১৯৬০ সালে নেপাল ও ইসরায়েলের মধ্যে কূটনৈতিক সম্পর্ক স্থাপিত হয়।Ministry of Foreign Affairs Nepal সম্পর্ক প্রতিষ্ঠার পর থেকে নেপাল ইসরায়েলকে আন্তর্জাতিকভাবে সমর্থন করেছে। মার্চ ১৯৬১ সালে ইসরায়েল কাঠমান্ডুতে দূতাবাস খুলে। মিশরে নেপালী রাষ্ট্রদূত প্রথমে ইজরায়েলকে স্বীকৃতি প্রদান করেন। নেপালে ১৯৯৩ সালে  এবং ২০০৭ সালে দূতাবাসে নেপালী মানবাধিকার কনস্যুলেট জেনারেল খোলা। ইসরায়েলে বর্তমান নেপালী রাষ্ট্রদূত বেয়াজ নাথ থাপালিয়া, যিনি ১ মার্চ, ২০০৮ তারিখে রাষ্ট্রপতি প্যারেসকে তার স্বীকৃতি প্রদান করেন।  নেপাল প্রথম এবং ইসরায়েলের অস্তিত্ব স্বীকার দক্ষিণ এশিয়ার সম্প্রতি শুধুমাত্র দেশ পর্যন্ত। নেপাল কূটনৈতিক সম্পর্ক বজায় রেখেছে এবং নিরাপদ ও আন্তর্জাতিকভাবে স্বীকৃত সীমারেখা বরাবর ইসরায়েলের অধিকারকে সমর্থন করে যাচ্ছে। ২৪২ (১৯৬৭) ও ৩৩৮ (১৯৭৩) সিকিউরিটি কাউন্সিলের সিদ্ধান্তের পক্ষে নেপাল ভোট দেয়, যা এই অঞ্চলের সব রাজ্যে শান্তি বজায় রাখার অধিকারকে সমর্থন করে। ১৯৭৮ সালে মিশর ও ইসরায়েলে স্বাক্ষরিত ক্যাম্প ডেভিড অ্যাকর্ডের মত মধ্যপ্রাচ্য সমস্যাগুলির সমাধান করার জন্য যেকোনো চতুর্থাংশের প্রতি নেপালের প্রতি উদ্যোগও স্বাগত জানানো হয়েছে এবং মার্কিন যুক্তরাষ্ট্রের মতো দেশগুলি দ্বারা পুনর্নবীকরণ শান্তি প্রক্রিয়া স্পন্সর করার সময়।  ১৯৭৫ সালে জাতিসংঘের সাধারণ পরিষদ আরব স্পন্সর রেজোলিউশন (৩৩৭৯) পাস করে যা জিয়াউনবাদ এবং বর্ণবাদ এবং জাতিগত বৈষম্যকে সমান করে। এই বিষয়ে আলোচনাকালে নেপাল তার রিজার্ভেশন প্রকাশ করে এবং রেজুলেশন সমর্থন করে না। পশ্চিম এশিয়ায় পুনর্নবীকরণ শান্তি প্রেক্ষাপটে জাতিসংঘের ৪৬ তম অধিবেশনে ১৯৭৫ সালের ৩৩৭৯ সালের প্রস্তাবটি বাতিল করার জন্য একটি খসড়া প্রস্তাব উত্থাপন করার জন্য মার্কিন যুক্তরাষ্ট্র উদ্যোগ গ্রহণ করে। একটি বড় সংখ্যাগরিষ্ঠ খসড়া রেজল্যুশন গৃহীত। নেপাল ভোটের পক্ষে ভোট দেয়। ইসরায়েল, মার্কিন যুক্তরাষ্ট্র এবং পশ্চিমা দেশগুলির প্রস্তাবের জন্য নেপালের সমর্থনের প্রশংসা করেছে।  তথ্যসূত্র   বিষয়শ্রেণী:নেপালের দ্বিপাক্ষিক সম্পর্ক বিষয়শ্রেণী:ইসরায়েলের দ্বিপাক্ষিক সম্পর্ক
১৭৩/১৭৪ লোকাল বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন, যা চাঁদপুর জেলার চাঁদপুর রেলওয়ে স্টেশন ও কুমিল্লা জেলার লাকসাম জংশন রেলওয়ে স্টেশনের মধ্যে চলাচল করতো। বর্তমানে এই ট্রেন বন্ধ রয়েছে। সময়সূচি বাংলাদেশ রেলওয়ের ৫০তম সময়সূচি অনুযায়ী (যা ৭ই জানুয়ারী, ২০১৬ থেকে ২৮শে ফেব্রুয়ারি, ২০১৭ পর্যন্ত কার্যকর ছিলো) ১৭৩/১৭৪ লোকাল ট্রেনটি নিম্নোক্ত সমসূচি অনুযায়ী চলতো: +১৭৩/১৭৪ লোকাল ট্রেনের সময়সূচিট্রেন নংউৎসপ্রস্থানের সময়গন্তব্যপৌঁছানোর সময়১৭৩চাঁদপুর০৮:৪০ পি.এম.লাকসাম জংশন১১:২০ পি.এম১৭৪লাকসাম জংশন০৫:৫০ পি.এমচাঁদপুর০৮:১৫ পি.এম  ঘটনা ও দুর্ঘটনা  ১৪/০১/২০১৪: চাঁদপুর রেলওয়ে স্টেশনের সামনে রাতে প্রায় পৌনে বারোটার সময় ১৭৩ নং লোকাল ট্রেনের দুটি কোচ লাইনচ্যুত হয়। তবে এতে কোনো হতাহতের ঘটনা ঘটেনি।  তথ্যসূত্র  বিষয়শ্রেণী:বাংলাদেশের যাত্রীবাহী রেল পরিবহন